钦定古今图书集成/理学汇编/学行典/第250卷 > 姜起周
## 钦定古今图书集成/理学汇编/学行典/第250卷 > 姜起周

按《仪真县志》：“姜起周，字相文，别号滨桥。父奎，宦闽中，
己持门户，命妇远随，事姑五年，得定省无闲。好施予，
亲族有急不及举火者皆助之，逋不能偿者焚其券。
生平以严见惮，剖居人得失，无有不首肯服者。与人
语不直者，不折其角，服其心不止。践人约，疾风暴雨
不弃，入市三尺童皆不欺。志趋醇厚，慕先哲，敦实行”，
不治名，未尝去儒术。《资治通鉴》《性理大全》《五代史》《东
西汉书》《三国志》《百将传》、诸子百家，靡不旁涉披览丹
黄。其闲斋中，以“收放心养德行”六字自铭。赋性刚直，
生平不作一疚心事，不出一违心语。耕食织衣，以本
事课家，惜未及强仕。卒以子士望贵，两膺诰命：一赠
为征仕郎、中书舍人，再赠为承德郎、验封清吏司主
事。